Ramaphosa: Geen korrupsie in 'nuwe era' vir SA | Maroela Media
Pres. Cyril Ramaphosa sê die regerende ANC se "nuwe dagbreek"-veldtog sal niks beteken as korrupsie in Suid-Afrika voortduur nie.
Ramaphosa het tydens 'n inligtingsessie in Sandton gesê dié veldtog waarvan hy die hoof is, beoog om korrupsie in openbare én privaat sektore hok te slaan.
"Hoe ons met korrupsie te werk gaan sal hierdie nuwe era definieer," het hy gesê. "Ons [tree] ferm op en gaan seker maak dat ons korrupsie in Suid-Afrika geheel en al uitwis. Ons moet terugkeer na die beginsels van ons voorgangers – beginsels van waarheid, dinge reg doen en ons mense eerste stel; dít is die beginsels van die nuwe dag wat aanbreek."
Ramaphosa sê hy het vroeër met aartsbiskop Desmond Tutu en sy vrou, Leah, vergader en hulle om verskoning gevra vir die negatiewe uitkyk betreffende die regerende party die afgelope paar jaar.
"Ek wou om verskoning vra omdat ons hom wanhopig gemaak het. Daar was 'n tyd dat hy vertroue in ons verloor het weens die rigtings wat ons ingeslaan het. Hy het ons bedank en gesê dat hy ook die nuwe dag kan sien aanbreek, en weet dat [die ANC] nou op dié nuwe pad [baie sal vermag]."
Sorry pel – die korrupsie is al so diep gewortel jy sal niks daaraan kan doen nie – jy het dan nog steeds korruptes in jou parlement? Hoe dan nou?
Solank ons regstelsel die grap is wat dit is en die dubbel standaarde gehandhaaf word is hy besig om te droom
Korrupsie "geheel en al uitwis"? Ja, broer.
Ja right! Daardie dag oortuig ek almal dat die maan van kaas gemaak is
Hy wil korrupsie in die openbare en privaat sector hok slaan. Die grootste korrupsie is dan in die regerende party. Begin by die regering en as dit slaag het hy al klaar 90% van korrupsie hok geslaan. Met al die geld wat soos mis voor die son verdwyne het die afgelope 24 jaar kon daar al meer skole, hospitale, huise en beter mediese dienste gewees het. Maar nee, CR en sy comrades leef mos lekker en sal nie sommer korrupsie opgee nie.